Hvis ingen har noen innvendinger, vil jeg etterkomme anmodningen.
Fungerende president vil anmode det forrige odelstings sekretær, Asmund Kristoffersen, om midlertidig å fungere som sekretær.
Odelstinget skal foreta valg av presidenter og sekretærer. Det skal først velges president og visepresident. Vi følger forretningsordenens § 4 femte ledd, som ble referert under Stortingets konstituering. Fungerende president ber om forslag til Odelstingets president.
Jeg har den glede å foreslå Berit Brørby.
Berit Brørby er foreslått valgt til Odelstingets president. – Andre forslag foreligger ikke.
Presidenten ber om forslag til visepresident i Odelstinget.
Jeg har den glede å foreslå Olav Gunnar Ballo.
Olav Gunnar Ballo er foreslått som Odelstingets visepresident. – Andre forslag er ikke framkommet.
Det skal så velges sekretær og visesekretær samt første og annen varapresident og varasekretær i Odelstinget. Presidenten ber om forslag til sekretær.
Jeg tillater meg å foreslå Asmund Kristoffersen.
Asmund Kristoffersen er foreslått som Odelstingets sekretær. – Andre forslag er ikke framkommet.
Presidenten ber så om forslag på visesekretær.
Jeg tillater meg å foreslå Henning Skumsvoll.
Henning Skumsvoll er foreslått som Odelstingets visesekretær. – Andre forslag er ikke framkommet.
Det skal så velges første og annen varapresident i Odelstinget. Presidenten ber om forslag til første varapresident.
Jeg foreslår Sigvald Oppebøen Hansen.
Sigvald Oppebøen Hansen er foreslått som første varapresident. – Andre forslag foreligger ikke.
Presidenten ber så om forslag til annen varapresident.
Jeg foreslår Trygve Slagsvold Vedum.
Trygve Slagsvold Vedum er foreslått som annen varapresident. – Andre forslag foreligger ikke.
Odelstinget skal så til slutt velge varasekretær. Presidenten ber om forslag.
Jeg tillater meg å foreslå Torny Pedersen.
Torny Pedersen er foreslått som varasekretær. – Andre forslag foreligger ikke.
Dermed har Odelstinget konstituert seg, og det vil bli sendt melding om dette til Stortinget og Lagtinget. Forlanger noen ordet før møtet heves? – Møtet er hevet.